Avís: Possibles incidències per renovació dels servidors de l'Ajuntament
dj., 24/10/2024 - 08:00

El passat 23 d'octubre es van iniciar els treballs de posada en marxa dels nous equips informàtics que conformaran el nou CENTRE DE PROCESSAMENT DE DADES (CPD) de l'Ajuntament, en el marc del Projecte ALCÀSSER GREEN TDIGITAL secundat parcialment mitjançant el Pla d'impuls “Territoris innovadors” per a l'exercici 2024 de la Conselleria d'Innovació, Indústria, Comerç i Turisme.

En les pròximes setmanes es podran produir interrupcions d'alguns serveis informàtics, a causa dels processos de migració de servidors de l'entorn anterior al nou.

En cas de produir-se, recomanem reintentar l'accés en línia passades algunes hores després del restabliment del servei.

La pàgina web de l'Ajuntament i la seu electrònica no es veuran afectats en cap moment per estos canvis.